**Kristnasko en Kalifornio** (angle *A California Christmas*) estas originala Netflix usona komedi-romantika filmo de 2020 reĝisorita de Shaun Piccinino kun ĉefroloj de Lauren Swickard kaj Josh Swickard. Daŭrigo *A California Christmas: City Lights* estis publikigita la 16-an de decembro 2021.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Joseph Van Aston vivas senzorgan vivon kaj estas la filo de riĉa San Francisco-magnato (lia patrino). Li pasigas sian tempon ĝuante sian riĉan vivstilon. Lia patrino sendas lin al Petaluma por fermi interkonsenton por aĉeti laktofarmon, kiu ade rifuzis vendi la teron. Callie Bernet estas laborema kaj obstina virino, kies bieno estas pli valora por ŝi ol iu mona valoro, malgraŭ tio ke ŝi havas grandan ŝuldon. Ŝi loĝasn en la bieno kun sia patrino Wendy, kiu havas kanceron, kaj ŝia fratineto Hannah.

Joseph alvenas en la bienon kaj renkontas Callie, kiu estas okupata ĉe bovinnaskanton. Li estas konfuzita kun la nova bienlaboristo Manny, kiu devis alveni baldaŭ, kaj helpas Callie dum la naskiĝo. Li decidas ekspluati tion por klopodi akiri la fidon de Callie, kaj malgraŭ neniu sperto pri bieno, daŭre laboras kiel Manny.

Dume, Joseph sendas sian ĉefserviston Leo por trovi la realan Manny kaj pagi al li por ne aperi ĉe la bieno. Manny profitas situacion por fari multajn petojn kontraŭ sia silento. Manny restas ĉe Airbnb kun Leo, kie ili dorlotas sin, ludas videoludojn kaj trinkas bonajn vinojn dum la tuta tago. Leo trovas ke Manny havas mirindan kapablon gustumi ĉiun trajtojn en la vinoj. Manny ankaŭ disponigas laborajn konsilojn al Joseph.

Dum tempo Joseph iĝas pli lerta sur la bieno kaj kreskas pli proksime al la Bernet-familio. Joseph kaj Callie baldaŭ evoluigas sentojn kaj Callie montras al Joseph malgrandan forlasitan vitejon sur la posedaĵo, postlasita de la forpasinta patro de Callie. Ŝi foje donacas (sed ne vendas) la antaŭe enboteligitan vinon, ili kun dividas parton de botelo.

Ĉar Kristnasko alproksimiĝas, Joseph provas rakonti al Callie la veron pri kiu li estas, sed neniam trovas la ĝustan momenton. Li ankaŭ daŭre ignoras la postulojn de sia patrino pri la bienaĉeto. La patrino de Joseph prenas la situacion en siajn proprajn manojn kaj iras al la bieno, plene eksponante la trompon, kaj premas Callie por akcepti la interkonsenton kaj tiel pagi la ampleksajn medicinajn fakturojn de sia patrino. Callie rifuzas la oferton kaj forĵetas Joseph, kvankam Joseph staras ĉe sia patrino kaj pledas por helpi savi la bienon.

Leo kaj Manny gustumas la vinon de la bieno en la restanta botelo kiun Joseph havis kaj ekkomprenas ke ĝi estas unu el la plej bonaj vinoj, kiujn ili iam gustumis. La tri el ili alportas la vinon al elstara vineksperto kaj la vineksperto konsentas pri la kvalito. Joseph iras reen al la forlasita vitejo kaj helpas plibonigi la plantaĵojn. Callie trovas lin laboranta ĉe la vitejo kaj kvankam daŭre kolera pri li, laboras kun li por igi la vitejon prezentebla. La vineksperto vizitas la vitejon kaj decidas aĉeti la reston de la vino de la patro de Callie en la kelo kaj ankaŭ luas la bienon por la estonteco. Kun la aĉeto kaj estontaj komisionoj de vendoj, sufiĉas por teni la bienon en la manoj de Callie.

Joseph sekrete riparas la malnovan garbejon de Callie kaj Kristnaska festado okazas, kie Callie poste pardonas lin. Iam en la estonteco, Joseph kaj Callie sidas sur benko en la nun flora vitejo. Geedziĝaj ringoj estas videblaj sur iliaj manoj.

**Averto: *Malkaŝado de la intrigo de la rakonto ĉi tie finiĝas.***

Rolularo
--------

* Lauren Swickard kiel Callie
* Josh Swickard kiel Joseph
* Ali Afshar kiel Leo
* David Del Rio kiel Manny
* Katelyn Epperly kiel Liz
* Amanda Detmer kiel Wendy
* Natalia Mann kiel Hannah
* Julie Lancaster kiel Amy
* Gunnar Anderson kiel Connor
* Aaron Jones kiel Vincenzo
* Derrica Barbee kiel Derrica
* Cheyney Steininger kiel patro de Callie
* George Kosturos kiel Liam

Referencoj
----------

1. ↑   A California Christmas review (angle). Alirita 2023-03-03.

Eksteraj ligiloj
----------------


|  |  |
| --- | --- |
| Portala ikono | Portalo pri Filmo |

* *Kristnasko en Kalifornio*  en Interreta filma datumbazo (angle)
* Kristnasko en Kalifornio ĉe Rotten Tomatoes


|  |  |
| --- | --- |
| Bibliotekoj | * PeEnEo: 818956
 |